o
DEREK PRINCE Millaisena näet ruumiisi?
Derek Princen katsaus kehoon ja terveyteen perustuu Raamattuun. Neuvottele lääkärisi kanssa ennen kuin aloitat minkäänlaista laihdutusohjelmaa.
Tekstimme on 1 Tes 5:23-24.
Teemme tekstistä omakohtaisen
sanomalla "me" siinä missä on "te",
ja siinä missä on "teidän" sanomme "meidän".
Oheinen teksti sopii aiheeseen, josta puhun kohta puhun.
"Itse rauhan Jumala pyhittäköön meidät kokonaan ja
varjelkoon koko olemuksemme, meidän henkemme,
sielumme ja ruumiimme, niin että olemme nuhteettomat
Herran Jeesuksen tullessa. Hän, joka meitä kutsuu,
on uskollinen ja pitää lupauksensa."
Voitteko sanoa tähän "aamen"?
Haluaisin teidän kysyvän mielessänne
mitä Paavali tarkoittaa kirjoittaessaan, että henkemme, sielumme ja
(erityisesti) ruumiimme olisivat nuhteettomia?
Oletteko tulleet ajatelleeksi tätä?
Puhun nyt tästä aiheesta ja vastaan kysymykseen.
Aiheeni on "Millaisena näet ruumiisi?"
Ehkä ette ole koskaan miettineet tätä vaikka elättekin ruumiissa.
Varmaa on, että meillä jokaisella on ruumis.
Sanon heti aluksi, että sanani on tarkoitettu potentiaalisesti terveille.
Käytän sanaa potentiaalinen, koska monien keho ei ole terve,
vaikka se voisi olla sitä. Joukossamme on myös niitä,
joiden keho ei ole terve, jotka ovat vammaisia.
Heihin sanani eivät kohdistu, mutta korostan, että arvostamme vammaisia.
Ette ole alempiarvoisia ettekä toisen luokan kansalaisia.
Ihanimmat sielut, joita olen tavannut, elivät hyvin vammaisissa ruumiissa.
Älkää pitäkö sanomaani tuomitsevana.
Puhun nyt niille jotka voisivat olla terveitä.
Kun puhumme siitä, millaisena näemme ruumiimme,
esiin nousee kaksi ääripäätä. Jotkut tekevät kehostaan epäjumalan.
He palvovat sitä. He huolehtivat sen kaikista tarpeista.
He käyttävät puolet ajastaan miettien mitä tehdä keholle.
Mitä syödä, mitä panna päälle, miten näyttää fiksulta, sievältä ja tärkeältä.
Sitten on toinen ääripää ihmisiä, jotka kokevat ruumiinsa ikään kuin
painolastina, jota heidän on raahattava mukanaan kuolemaan asti.
Monet raahaavat tätä painolastia siksi, että
se oli alun perin heidän epäjumalansa.
Jos teet jostakin epäjumalan, niin Jumala kiroaa sen.
Noiden kahden ääripään välissä olemme kaikki.
Katsotaan Psalmia 139:13-14, joka osuu aiheeseen.
Nämä ovat Daavidin sanoja.
Hän näki fyysisen ruumiinsa näin:
Psalmi 139:13-14
"Sinä (Jumala) olet luonut minut sisintäni myöten,
äitini kohdussa olet minut punonut.
Minä olen ihme, suuri ihme, ja kiitän Sinua siitä.
Ihmeellisiä ovat Sinun tekosi, minä tiedän sen."
Daavid sai ilmestyksen fyysisestä ruumiistaan.
Hän sanoi: "Minä olen ihme, suuri ihme."
Se hämmestytti häntä.
Sitten hän sanoi jotain sellaista, mitä useimmat meistä
eivät osaisi sanoa: "Minä tiedän sen."
Tiedätkö sinä, miten ihmeellisessä ruumiissa elät?
Oletko nähnyt ruumiisi ilmestyksessä?
Daavid ymmärsi, että hänen ruumiinsa oli
Jumalan luomistyön ihme,
ja aisti, että hän itse oli vastuussa ruumiistaan.
Ruumiista on kannettava valtavaa vastuuta. Tiesitkö sen?
En ole tiedemies. Kaukana siitä. Olin ennen filosofi.
Filosofi ja tiedemies tuskin asuvat samassa ruumiissa.
Ihmiskehosta on tietoa ja kerron muutamia faktoja kehostamme.
Olen saanut monipuolista koulutusta.
Olin 16 vuotta jatkuvassa koulutuksessa sisäoppilaitoksissa.
Koulutukseni seitsemän viimeisintä vuotta oli tutkintoihin tähtäävää.
Kaikkina noina vuosina ei ollut ainuttakaan
kehoani käsittelevää oppituntia.
Pidettiin itsestään selvänä, että keho on olemassa ja se toimii,
keskitytään siis tärkeisiin asioihin kuten filosofisiin kysymyksiin.
Ehkä nykyisin kouluissa opetetaan jonkin verran kehosta.
Jaan kansanne muutamia tieteellisiä faktoja,
jotka ovat kenen tahansa ulottuvilla, jos haluaa kehoa tutkia
tai jos joku on niin onnellisessa asemassa, että on sihteeri käytössä
niin kuin minulla. Tässä tulee faktoja. Niitä on monin verroin enemmänkin.
1. Miljoonat valoherkät hermosolut silmän takaosassa viestittävät
informaatiota aivoihin näköhermoratoja pitkin.
Aivot analysoivat tätä informaatiota ja sen tuloksena me näemme.
Koko prosessi vie vain sekunnin murto-osan.
2. Silmän linssi kohdistaa valon verkkokalvolle, silmän takaosaan.
Kohdistaessaan linssi muuttaa muotoaan.
Yhden päivän aikana linssi voi muuttaa muotoaan 100 000 kertaa.
Tiesitkö, että sinunkin silmissäsi tapahtuu näin?
Et ole voinut sanoa Daavidin lailla:
"Minä tiedän, että minä olen suuri ihme".
3. Verrattuna muihin eläimiin, en tosin usko, että olet eläin,
mutta näin asia esitetään, ihmisen aivot ovat isot kehon kokoon nähden.
Aivojen harmaa osa on poimuinen, jotta se mahtuu kallon sisään.
Jos se levitettäisiin, se peittäisi silityslaudan. Tiesitkö tämän?
4. Seuraavaksi ällistyttävin tieto.
Ihmisellä on lähes 100 000 km verisuonia.
Määrä riittäisi kaksi ja puoli kertaa maapallon ympäri.
Tiesitkö tämän? 100 000 km verisuonia kehossasi!
5. Kehossa on noin viisi miljoonaa karvaa,
joista noin 100 000 on hiuksia.
Muistatte kuinka Jeesus sanoi: "Teidän jokainen hiuskarvannekin on laskettu."
Onpa hiuksia miten paljon tahansa, Jumala tietää karvan tarkkuudella
kuinka monta niitä on teidän jokaisen päässä.
6. Useimmat solut, joista elimemme muodostuvat, ovat niin pieniä,
että yli 200 solua mahtuisi tämän lauseen pisteeseen.
Kehossamme lienee noin triljoona solua.
7. Viimeisenä näitä kiinnostavia faktoja:
noin 80 km hermoratoja kiemurtelee kehossamme.
Kuin puhelinverkko ne siirtävät viestejä aivojen,
selkäytimen ja kehonosien välillä.
Tiesitkö, että sisässäsi on noin 80 km puhelinlankoja?
Kun Daavid sanoi, että "olen ihme, suuri ihme",
hän kertoi objektiivisen tieteellisen faktan.
Jatkan nyt puhettani ruumiimme asemasta pelastuksessa,
jossa keholla on isompi osuus kuin mitä hengelliset ihmiset tietävätkään.
Rom 12:ssa Paavali puhuu kaikkien edellisten 11 luvun valossa.
Hän alkaa sanalla "niinpä": "Niinpä kehotan teitä, veljet?"
Ne, jotka ovat kuulleet minua aiemmin, tietävät, että
kun Raamatussa esiintyy sana "niinpä" tai "sen tähden",
niin haluatte tietää mihin "sen tähden" viittaa.
Luvun 12 alussa "niinpä" on siksi, että luku viittaa edellisiin lukuihin.
Kattavassa ja loogisessa esityksessään Paavali valottaa,
että Jumalan koko pelastussuunnitelma perustuu
uskoon Jeesukseen Kristukseen.
Vapautus lain alta, Pyhän Hengen osuus:
koko tämä Jumalan ihmeellinen suunnitelma on selitetty.
Sitten Paavali sanoo: "Niinpä?"
Kaiken sen valossa, mitä olen jakanut kanssanne,
mikä on sinun vastauksesi?
Miten sinun tulisi suhtautua. Paavali selittää sen selkeästi.
"(Niinpä) Jumalan armahtavaan laupeuteen vedoten kehotan teitä,
veljet: Antakaa koko elämänne (ruumiinne) pyhäksi ja eläväksi
Jumalalle mieluisaksi uhriksi.
Näin te palvelette Jumalaa järjellisellä tavalla."
Jumala haluaa meiltä ennen kaikkea, kuultuamme evankeliumin,
että annamme koko ruumiimme uhriksi.
Ehkä sanot: "Jumala, en ole tullut ajatelleeksi,
että ruumiini on niin tärkeä. Tiedän kyllä, että henkeni ja
sieluni ovat tärkeitä, mutta miksi haluaisit ruumiini?
Jumala on niin viisas. Hän sanoo: "Anna Minulle astia, ja Minä täytän sen.
Anna Minulle ruumiisi, niin panen sen sisään sielun ja hengen.
Jos jätät ruumiisi antamatta, annat Minulle itsesi vain osittain."
Paavali jatkaa: "Älkää mukautuko tämän maailman menoon,
vaan muuttukaa, uudistukaa mieleltänne, niin että osaatte
arvioida, mikä on Jumalan tahto, mikä on hyvää,
hänen mielensä mukaista ja täydellistä."
Niinpä se, mitä teet ruumiillasi, määrää sen miten paljon
myönnyt Jumalan tahtoon. Ellet anna ruumistasi uhriksi Jumalalle,
et saa selville Jumalan tahtoa elämässäsi. Eikö ole ihmeellistä?
Jotkut kamppailevat sanoen:
"En oikein tiedä mitä Jumala on minulle suunnitellut."
Sanon sinulle, että ymmärrät Jumalan tahdon elämässäsi
vasta sitten, kun myönnyt Jumalan ehtoon antaa ruumiisi Hänelle.
Kun annat ruumiisi uhriksi, Jumala uudistaa mielesi ja
uudella mielellä saat selville mikä Jumalan tahto elämässäsi on.
Monet teistä eivät ole selvillä Jumalan tahdosta elämässään,
eikä se selviäkään ennen kuin suostut ehtoon
antaa ruumiisi Jumalalle.
Taustanani on Kreikan filosofia. Luin kreikkaa 10-vuotiaasta lähtien
ja olen lukenut joka ikisen Platonin kirjoittaman sanan alkukielellä.
En sano tätä kehuakseni, mutta aloin lukea Raamattua
kreikkalaisella asenteella. Minun piti tehdä uusia säätöjä,
koska Raamattu perustuu heprealaiseen ajattelutapaan.
Kreikkalaiset eivät juuri pitäneet ruumista tärkeänä
toisin kuin itämaiset filosofiat. Heprealaiset sen sijaan
pitävät ruumista tärkeänä. Juutalaiset ovat maanläheistä kansaa.
Voit olla superhengellinen ja kelluskella kuin ruumiiton ihminen,
mutta juutalainen haluaa ottaa ruumiin huomioon.
Samoin Jumala haluaa, että sinäkin otat ruumiisi huomioon.
Kun Paavali sanoo: "... antakaa ruumiinne eläväksi uhriksi",
hän viittaa VT:n uhraamiseen.
VT:ssa heprealaiset toivat uhrinsa, karitsa tai vuohi tai jokin muu eläin,
ja asettivat sen Jumalan alttarille ja uhrieläin teurastettiin.
Sen jälkeen karitsa tai vuohi ei enää kuulunut uhraajalle vaan Jumalalle.
Kun annat ruumiisi uhriksi Jumalan alttarille,
sen jälkeen ruumis ei enää kuulu sinulle vaan Jumalalle.
Mutta eläimen ja ihmisen välillä on ero.
Vanhan liiton aikana alttarille pantu eläin teurastettiin.
Paavali sanoo: "...antakaa ruumiinne eläväksi uhriksi ..." Sitä ei teurasteta.
Oletko koskaan ajatellut asiaa,
ja että Jumala vaatii ruumistamme eläväksi uhriksi?
Heti kun olet antanut ruumiisi Jumalalle, se ei ole enää sinun.
Sinä olet kehosi hoitaja ja vastaat Jumalalle siitä,
miten olet kehoasi kohdellut,
koska ruumiisi on Jumalan omaisuutta, ei sinun.
2 Kor 5:10 sanoo sattuvasti:
"Meidän kaikkien on tultava Kristuksen tuomioistuimen eteen,
(Paavali tarkoittaa kristittyjen joutumista Kristuksen tuomioistuimen eteen.
Uskosta osattomat tuomitaan erikseen.)
jotta kukin saisi sen mukaan, mitä ajallisessa elämässään on tehnyt,
hyvää tai pahaa."
On vain kaksi kategoriaa: hyvä ja paha.
Mikä ei ole hyvää on pahaa. Tässä puhutaan siitä kuinka
me uskovat, jotka pysymme uskossa elämämme loppuun asti,
joudumme Kristuksen tuomioistuimen eteen
vastaamaan siitä, mitä olemme ruumiissamme tehneet.
Olen havainnut, että ihmisistä on noloa tunnustaa syntinsä julkisesti.
Mutta Jumala sanoo: "Jos tunnustamme syntimme,
Hän on uskollinen ja antaa ne anteeksi."
Raamattu ei lupaa, että Jumala antaa sellaiset synnit anteeksi,
joita emme halua tunnustaa.
Sanon joskus ihmiselle, että tosin on noloa seistä
satojen ihmisten edessä ja tunnustaa syntinsä, mutta
vielä nolompaa se on iäisyydessä, jossa on tultava
Kristuksen tuomioistuimen eteen tunnustamaan synnit
koko maailmankaikkeuden kuullen.
Mieluummin selvittäisin asian nyt.
Tapanani on pyrkiä tunnustamaan syntini säännöllisesti.
Voi olla, ettei sinulla ole mitään tunnustettavaa.
Se on mahtavaa, mutta epätodennäköistä.
Mitä muuta Raamattu, varsinkin UT, opettaa ruumiistamme?
Katsotaan 1 Kor 6:19-20.
"Ettekö tiedä (Paavali toistaa nuo sanat usein.)
Olen huomannut, että aina kun hän sanoo noin,
monet nykykristityt eivät ymmärrä mitä hän sanoo, "ettekö tiedä").
Ettekö tiedä, että teidän ruumiinne on Pyhän Hengen temppeli?
Tämän Hengen on Jumala antanut asumaan teissä.
Te ette itse omista itseänne, (Kuulitteko?)
sillä Jumala on ostanut teidät täydestä hinnasta.
Tuottakaa siis ruumiillanne Jumalalle kunniaa!"
Mitä sanotaankaan sinun ruumiistasi? Se on Pyhän Hengen temppeli.
Miten kohtelemme temppeliä? Hällä väliä tyyliinkö?
Sotkemmeko paikkoja ja laiminlyömmekö kunnossapidon?
Ei, vaan temppelistä pidetään hyvää huolta
missä tahansa yhteisössä.
Paavali kehottaa pitämään huolta ruumiistamme niin kuin temppelistä,
onhan ruumiimme Pyhän Hengen temppeli.
Suhtaudu kehoosi kunnioituksella.
Onhan se Jumalan temppeli.
Fil 3:18-19.
Jeff varmaankin laskee, mainitsemani Raamatun kohdat.
Eilen kuulemma mainitsin 28 Raamatun kohtaa.
Fil 3:18-19
Näin ei pidä kohdella kehoa.
Olenhan usein sanonut teille ja nyt sanon aivan itkien,
että monet elävät Kristuksen ristin vihollisina."
(Paavali puhuu ilmeisesti kristityille, koska hän puhuu itkien.
He eivät ole Kristuksen vihollisia, vaan ristin vihollisia.
He eivät halua ristiä.
He haluavat Kristuksen, mutta ilman ristiä.
Kuulkaa mitä heistä sanotaan. Nämä ovat pelottavia sanoja.
"Heidän loppunsa on kadotus. Vatsa on heidän jumalansa ja
häpeä heidän kunniansa, ja he ajattelevat vain maallisia asioita."
Kuvaako tämä sinua?
Suoraan sanoen se kuvaa suurta joukkoa
nykyajan tunnustavia kristittyjä.
He ajattelevat maallisia ja vatsa on heidän jumalansa.
Fil 3:20-21 kuvaa uskovien ruumista.
"Mutta me olemme taivaan kansalaisia, ja taivaasta me odotamme
pelastajaksi Herraa Jeesusta Kristusta."
Jeesus tulee takaisin hakemaan niitä, jotka Häntä odottavat.
Kuulutko tähän joukkoon? Toivottavasti.
"Jeesus Kristus muuttaa meidän ruumiimme tästä alennustilasta
oman kirkastuneen ruumiinsa kaltaiseksi
voimallaan, jolla Hän kykenee alistamaan valtaansa kaiken."
Kun Jeesus tulee takaisin, tapahtuu dramaattinen ja
silmänräpäyksellinen muutos.
Silmänräpäyksessä minun ja sinun ruumiisi muuttuvat
yliluonnollisesti Jeesuksen kirkastuneen ruumiin kaltaiseksi.
Käännös ei täysin kuvaa sitä,
mutta meidän alennustilassa oleva ruumiimme
muuttuu kirkastetuksi ruumiiksi.
Ruumis, jossa elämme, on alennustilan ruumis.
Miksi olemme alennustilassa? Syntiemme tähden.
Koko Aatamista alkanut ihmiskunta on ruumiiltaan alennustilassa.
Millä tavoin? Ruumiimme tekee ja vaatii sellaista, mikä on alentavaa.
Vaikka söisit parhainta ruokaa ja joisit hienointa juomaa,
ennen pitkää vatsa ja rakko on tyhjennettävä.
Moniko pystyy tekemään sen arvokkaasti?
Ei auta muu kuin todeta, että elämme alennustilan ruumiissa.
Tai ylläsi saattaa olla mitä eleganteimpia ja kalleimpia hepeniä,
mutta kun liikut rivakasti ja keho lämpenee,
niin mitä tapahtuu? Hiki lentää.
Sekin muistuttaa jatkuvasti ruumiimme alennustilasta.
Olemme syntisiä oliota.
Kärsimme rangaistusta Aatamin ja omista synneistämme.
Kiitos Jumalan tämä ei ole loppu.
Me saamme Jeesuksen ruumiin kaltaisen kirkastetun ruumiin.
Voitko käsittää sitä? Ruumiillemme tapahtuu jotain mahtavaa.
Palaan Fil 3:10-11, joka kuvaa Paavalin motivaatiota elää.
"Minä tahdon tuntea Kristuksen ja
Hänen ylösnousemisensa voiman ja tulla Hänen kaltaisekseen
osallistumalla Hänen kärsimyksiinsä ja kuolemaansa.
Ehkä silloin saan myös nousta kuolleista."
Paavali sanoo "ehkä".
Hän, suuri apostoli, ei pidä sitä itsestään selvänä vaan
hän sanoo: "Ehkä silloin saan myös nousta kuolleista"
ja olla osallisena ensimmäiseen ylösnousemukseen,
joka on vain uskovia ja vanhurskaita varten.
Paavali ei pitänyt itsestään selvänä, että hän on mukana tässä joukossa.
Hän sanoi: "Pyrin elämään sillä tavoin, että pääsen osalliseksi
ensimmäisestä ylösnousemuksesta."
Jos se ei ollut Paavalille itsestään selvää, niin ei se ole sinullekaan.
Jos pidät sitä selvänä, otat ison riskin.
Seuraavaksi 1 Kor 9:27.
Jälleen Paavali puhuu omasta itsestään.
"Kohdistan iskut omaan ruumiiseeni ja pakotan sen tottelemaan,
jottei itseäni lopulta hylättäisi, minua, joka olen kutsunut muita kilpailuun."
Kaikkien niiden ilmestysten, lahjojen ja tiedon pohjalta, jotka Paavalilla oli,
hän sanoi: "Kohtelen ruumistani ankarasti".
Kreikaksi sana tarkoittaa "lyödä jonkun silmä mustaksi".
Paavali lyö siis silmänsä mustaksi. Joissakin käännöksissä on
"isken ruumiistani ja pakotan sen tottelemaan,
ettei minua, joka olen saarnannut muille, hylättäisi".
Saarnaajat, tämä koskee meitä.
Kerron myöhemmin miten Jumala teki sen minulle selväksi.
Voimme saarnata muille ja tulla silti diskatuksi,
ellemme hallitse ruumistamme.
Miten meidän tulisi kohdella ruumistamme?
On monia asioita, jotka liittyvät kehoomme, mutta tärkeintä on
se mitä meidän tulisi syödä ja juoda.
Syöminen ja juominen ovat perusasioita,
joista ei seurakunnassa keskustella.
Mutta kaikki, jotka käyvät kirkossa, syövät ja juovat ja
Jumalalla on tähän liittyen neuvoja meille kaikille.
Jes 55:2 on kaunista luettavaa.
Jumala antaa ohjeita miten syödä ja juoda.
"Miksi tuhlaatte rahojanne siihen, mikä ei ole leipää ja
ostatte palkkarahoillanne sellaista, mikä ei tee kylläiseksi?
Miksi syötte pikaruokaa, joka ei ole terveellistä
ja tuhlaatte rahojanne sellaiseen, mikä ei ravitse eikä edistä terveyttä?
Se on nykyaikaa. Sitten Jumala sanoo:
"Kuulkaa minua ja syökää sitä mikä on hyvää."
Miten yksinkertaista. Syö terveellistä ruokaa,
joka ravitsee ja vahvistaa, joka ei johda syöpään,
jota moni suuhun pantava nykyisin aiheuttaa.
"Ja antakaa sielunne nauttia yltäkylläisyydestä."
Jumala neuvoo: "Pidä huolta sielustasi syömällä oikein."
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä